કાલબાદેવી પોસ્ટ-ઑફિસના મુલાકાતી આશિષ સાળવેએ મિડ-ડે LOCALને કહ્યું હતું કે ‘આ પોસ્ટ-ઑફિસમાં દરરોજ હજારો મુલાકાતીઓ આવે છે. તેમણે પરાણે અહીંની દુર્ગંધને સહન કરવી પડે છે અને નાક પર રૂમાલ દાબીને પસાર થવું પડે છે. સુધરાઈ દ્વારા કચરાના આ ઢગલાને સત્વર ઉપાડી એનો યોગ્ય જગ્યાએ નિકાલ કરીને મુલાકાતીઓને રાહત બક્ષવી જોઈએ. સુધરાઈ સમયસર કચરો ઉપાડતી ન હોવાથી લોકોને ભારે હેરાનગતિ થાય છે.’